text: কুন্দনিকা কপাড়িয়া (জন্ম ১১ জানুয়ারি ১৯২৭) ভারতের গুজরাটের একজন গুজরাটি ভাষার ঔপন্যাসিক, গল্প লেখক এবং প্রাবন্ধিক।
  
  জীবন
  কুন্দনিকা কাপাডিয়া ১১ জানুয়ারী ১৯২৭ সালে লিম্বদিতে (বর্তমানে গুজরাটের সুরেন্দ্রনগর জেলায়) নরোত্তমদাস কাপাদিয়ার ঘরে জন্ম গ্রহণ করেন। তিনি প্রাথমিক ও মাধ্যমিক পড়াশোনা গোধরা থেকে সম্পন্ন করেন। তিনি ১৯৪২ সালে ভারত ছাড়ো আন্দোলনে অংশ নিয়েছেন। ১৯৪৮ সালে তিনি বোম্বে বিশ্ববিদ্যালয়ের অধিভুক্ত ভবনগরের শ্যামলদাস কলেজ থেকে ইতিহাস ও রাজনীতিতে বিএ পাস করেন। তিনি মুম্বাই স্কুল অফ ইকোনমিক্স থেকে পুরো রাজনীতি বিষয়ে এমএতে ভর্তি হয়েছিলেন তবে পরীক্ষায় অংশ গ্রহণ করতে পারেননি। তিনি ১৯৬৮ সালে মুম্বাইয়ে গুজরাটি কবি মকরান্দ দেবকে বিয়ে করেন। ১৯৮৫ সালে তিনি তাঁর সাথে ভলসাদের নিকটবর্তী ভঙ্কাল গ্রামের কাছে নন্দীগ্রাম আশ্রমের সহ-প্রতিষ্ঠা। তিনি তাঁর নন্দীগ্রাম ফেলো দ্বারা ইশামা নামে পরিচিত। তিনি ইয়াত্রিক (১৯৫৫-১৯৫৭) এবং নবনিত (১৯৬২-১৯৮০) সম্পাদনা করেছেন।
  
  কর্ম 
  তাঁর ছদ্মনাম হলো স্নেহধন। পারদ থাটা পহেলা (১৯৬৮) তাঁর প্রথম উপন্যাস, এরপর প্রকাশিত হয় অগ্নিপিপাসা (১৯৭২)। তিনি সাত পাগলা আকাশমা (আকাশে সাতটি পদক্ষেপ, ১৯৮৪) লিখেন যা তাঁর সমালোচকদের প্রশংসা অর্জন করেছিল এবং এটি তাঁর সেরা উপন্যাস হিসাবে বিবেচিত হয় যেখানে নারীবাদকে অন্বেষণ করা হয়েছে।
  
  তার প্রথম গল্প প্রেমনা আনসু যা জন্মভূমি পত্রিকা আয়োজিত আন্তর্জাতিক গল্প প্রতিযোগিতায় দ্বিতীয় পুরস্কার অর্জন করেছিল। এরপরে তিনি আরও গল্প লেখা শুরু করেন। প্রেমনা আনসু (১৯৫৪) তাঁর গল্প সংগ্রহ হিসাবে প্রকাশিত হয়েছে। তাঁর অন্যান্য গল্প সংগ্রহ হলো বধু নে বধু সুন্দর (১৯৬৮), কাগালনি হোদি (১৯৭৮), জাভা দাইশু তামানে (১৯৮৩) এবং মনুষ্য থাভু (১৯৯০)। তার গল্পে দর্শন, সংগীত এবং প্রকৃতিকে অন্বেষণ করে। তাঁর নির্বাচিত গল্পসমূহ কুন্দনিকা কপাড়িয়া নি শ্রেষ্ঠ বার্তাও (১৯৮৭) নামে প্রকাশিত হয়েছে। তিনি ধূমকেতু, শরৎচন্দ্র চট্টোপাধ্যায়, রবীন্দ্রনাথ ঠাকুর, শেক্সপিয়ার এবং ইবসন দ্বারা প্রভাবিত হয়েছেন।
  
  দ্বার আনে দিওয়াল (১৯৮৭) এবং চন্দ্র তারা বৃক্ষ বাদল (১৯৮৮) তাঁর রচনা সংগ্রহ। আকরান্দ আনে আক্রোশ (1993) তাঁর জীবনীসংক্রান্ত রচনা। তিনি পরম সমিপে (১৯৮২), জরুখে দিবা (২০০১) এবং গুলাল আনে গুঞ্জার সম্পাদনা করেছেন। পরম সমিপে তাঁর জনপ্রিয় প্রার্থনা সংগ্রহ।
  
  তিনি লরা ইঙ্গলস ওয়াইল্ডার এর লেখা বসন্ত আবসে (১৯৬২) নামে অনুবাদ করেছেন। তিনি মেরি এলেন চেজের এ গুডলি ফেলোশিপ কে দিলভার মৈত্রী (১৯৩৩) নামে এবং বাঙালি লেখক রানী চাঁদের ভ্রমণকাহিনী পূর্ণকুম্ভ (১৯৭৭) নামে অনুবাদ করেছেন। তাঁর অন্যান্য অনুবাদসমূহ হ'ল পুরুষার্থে পাগলে (১৯৬১), ফ্লোরেন্স স্কোভেল শিন এর দ্য গেম অফ লাইফ এন্ড হাউ টু প্লে অবলম্বনে জীবন এক খেল (১৯৮১), আইলিন ক্যাডি’র ওপেনিং দ্য ডোর উইথিন অবলম্বনে উগাদত দ্বার অনন্ত এবং স্বামী রামের লিভিং উইথ হিমালয়ান মাস্টার্স অবলম্বনে সিদ্ধ যোগী।
  
  পুরস্কার 
  তিনি গুজরাটি সাহিত্য পরিষদ এবং গুজরাটি সাহিত্য আকাদেমির কাছ থেকে বেশ কয়েকটি পুরস্কার লাভ করেছেন। তাঁর চন্দ্র তারা বৃক্ষ বাদল গুজরাট সাহিত্য আকাদেমি পুরস্কার অর্জন করেছে। তিনি ১৯৮৫ সালে সাত পাগলা আকাশমার জন্য গুজরাটি সাহিত্য আকাদেমি পুরস্কার পেয়েছেন। তিনি ১৯৮৪ সালে ধনজি কাঞ্জি গান্ধী সুবর্ণা চন্দ্রক পুরস্কার লাভ করেন।
  
  তথ্যসূত্র
  
  বহিঃসংযোগ
   নন্দীগ্রামে কুন্দনিকা কপাড়িয়া.অর্গ
title: কুন্দনিকা কপাড়িয়া